
LECTIONES TULLIANAE. 

SCRIPSIT 

W. 6. PLUYGERS. 
(Continuantur e Mnemosynes Vol. IX. pag. 323). 



CAPUT X. 

Obatio pro L. Murena. 

§ 18. // Quaesturam una petiit et sum ego factus prior." 
//Non est respondendum ad omnia. Neque enim vestrum 
quemquam fugit, cum multi pares dignitate fiant, unus autem 
primum solus possit obtinere, non eundem esse ordinem 
dignitatis et renuntiationisj propterea quod renuntiatio gradus 
habet, dignitas autem est persaepe eadem omnium." Cum 
Bakio scripsi n habet" et nest persaepe." Vid. Mnemosynes 
IX. p. 222. Ab eodem viro clarissimo ibidem p. 229 de 
verbis *unus autem primum solus possit obtinere" disputa- 
tnr: quae sine dubio corrupta sunt. Quamquam de sententia 
satis constat. Cicero significare voluit, cum plures fiant, unum 
tantum posse primum renuntiari. Sed alia me in hoc loco 
adverterunt , cuius mihi videtur argumentatio , ut vere dicam, 
puerilis et subinepta. Nam cum multi fiunt qui omnes inter 
se pari dignitate sint (hoc autem significat "multi pares digni- 
tate"), quid mirum non eundem esse dignitatis ordinem, qui 
inter pares nullus est, et renuntiationis , quae propter rei 
naturam gradus non habere non potest? Sed alio quoque 

modo contra sanam rationem legesque cogitandi peccatur. 
Nam toti argumentationi casus certus supponitur, fieri multos 
qui omnes parem habeant dignitatem. Id autem si evenit 
non persaepe, sed semper eadem omniura est dignitas. Con- 
tra quod ultimo loco ponitur , // propterea quod — dignitas — 
est persaepe eadem omnium," ad generalem hypothesin //mul- 
tos fieri" accomraodatum est, non ad specialem //multos 
pares dignitate fieri." Verba pares dignitate delenda videntur. 

§ 21. //Apud exercitum mihi fueris" inquit //tot annos? 
forum non attigeris? afueris tam diu, et cum longo inter- 
vallo veneris, cum his, qui in foro habitarint, de dignitate 
contendas?" Pronomen hi certos homines spectat, Murenae 
competitores putoj quamobrem legerim habitarunt. Si quis 
in talibus librorum auctoritatem requirit Vossianum (F. 91) 
sponsorem habeat. 

§ 26. Quoties hunc locura, quo sermo forensis lepidis- 
sime traducitur, perlegi, requisivi quid esset, quare praetorem 
iure consulti qui formulas composuerint pulcrum se ac bea- 
tum habiturum suspicarentur, nisi ei quoque carmen ab ipsis 
esset compositum. Nempe si, ceteris formula quasi con- 
strictis , ipse aliquid sua sponte loqueretur. Itaque lenis- 
sima mutatione legerim : //Praetor interea ne pulcrum se ac 
beatum putaret qui aliquid ipse sua sponte loqueretur, ei 
quoque carmen compositum est." Librorum lectio atque nata 
est ex pronomine et ultimis litteris praecedentis "putaret." 

§ 27. //Tam illud mihi quidem mirum videri solet, tot 
homines tam ingeniosos per tot annos etiam nunc statuere 
non potuisse, utrura diem tertium an perendinum, iudicem 
an arbitrum , rem an litem dici oporteret." Etiam nunc re- 
quirit npost tot annos." 

§ 28. //Etenim quae de scripto aguntur scripta sunt om- 
nia, neque tamen quidquam tam anguste scriptum est, quo 
ego non possim" qua de re agitur //addere." Veram lectionem 
Fors Fortuna benigne nobis offerre videtur, quae fecit ut per 



LECTIONES TULLIANAE. 99 

felicem librarii incuriam particula tamen a libro Helmstadtiensi 
absit. Tamen ortum videtur ex proximo tam, quod per erro- 
rem in archetypo bis positum esset. 

§ 50. //In Catilinae oratione domi ad coniuratos habita 
baec fuisse dicebantur: miserorum fidelem defensorem inveniri 
non posse , nisi eum qui ipse miser esset : // integrorum et for- 
tuuatorum promissis saucios et miseros credere non oportere: 
quare qui consumta replere, erepta recuperare vellent, spe- 
ctarent quid ipse deberet, quid possideret, quid auderet: 
minime timidum et valde calamitosum esse oportere eum, 
qui esset futurus dux et signifer calamitosorum." Vix puto 
in hac compositione verborum Ciceronem adiecisse //quid 
possideret ," in qua // minime timidum" refertur ad praece- 
dens // quid auderet ," // valde calamitosum" ad // quid debe- 
ret." Ut sententia constet // quid deberet quid possideret" 
artissime coniungenda sunt, ut pro uno membro sint in ora- 
tione. Sed ita quasi ad calculos vocari coniurati videntur, ut 
cum inspectis tabulis. cognovissent quanto expensa Catilinae 
accepta superarent , ita demum quid is deberet spectarent. Sed 
haec eiusmodi sunt, ut aliter sentientem argumentis ad suam 
sententiam pertrahere sperare non licet. Verum supra //consumta 
replere" suspiciosum est. Repletur id quod, cum pars inte- 
riit, ad iustum numerum, modum, restituitur, ut legio, 
exercitus ; consumta vero , quae et tota perierunt neque 
habent certum numerum aut modum, repleri non possunt. 
Scripserim //consumta reparare" ut Verr. III. 199. //illud 
erat solatium, quod id perdere videbatur quod alio praetore 
eodem ex agro reparare posset." 

§ 79. '/ Quaeris a me quid ego Catilinam metuam. Nihil : 
et curavi ne quis metueret." Si rogatur: quid Catilinam 
metuis? in respondendo causa metus exponenda est. //Nihil," 
quod hic respondetur, non ad causam pertinet, sed ad mo- 
dum metus definiendum; ultimum locum obtinet in grada- 
tione quam ita proponere libet : magnopere metuere , non 
valde metuere, nihil metuere; quorum priora, //magnopere" 
et // non valde metuo ," post hanc interrogationem non mi- 

nus inepta essent quam, // nihil metuo." Legendum est nisi 
fallor «ecquid ego Catilinam metuam." 

§ 84. //Mihi credite, iudices, in hac causa non solum 
de L. Murenae, verum etiam de vestra salute sententiam 
feretis. In discrimen extremum venimus: nihil est iam unde 
nos reficiamus aut ubi lapsi resistamus." Et sententia et 
verborum compositio arguit ante //reficiamus" excidisse parti- 
cipium." Sententia ferret //unde fracti nos reficiamus." Me- 
liora fortasse et certiora excogitabunt alii. Hoc unum teneo 
participium abesse non posse. 

§ 89. Misera Murenae sors si damnatus sit deploratur: 
//Ibit igitur in exilium miser. Quo? ad Orientisne partes — ? 
An se in contrariam partem terrarum abdet, ut Gallia Trans- 
alpina, quem nuper summo cum imperio libentissime viderit, 
eundem lugentem, maerentem, exulem videat?" #Libentissime" 
corruptum est, quod pertinet ad Gallorum animum studium- 
que definiendum, quo Murenam in provincia prosecuti sint. 
Ipsius Murenae cum in Gallia esset conditionem respexisse 
oratorem sequentia ('/lugentem, maerentem, exulem") demon- 
strant. Sententiae satisfacit neque est nimis a tradita lectione 
reraotum : // quem nuper summo cum imperio florentissimum 
viderit." 



Oratio pro M. Caelio. 

§ 12. Summa arte Cicero eiusmodi Catilinae imaginem pro- 
ponit quae causae et reo prodesse posse videatur. In quo loco 
haec leguntur: //Neque ego umquam fuisse tale monstrum 
in terris ullum puto, tam ex contrariis diversisque et inter 
se pugnantibus naturae studiis cupiditatibusque conflatum." 
Sunt qui in hominum naturam inquirentes cuiusque studia 
et cupiditates ita cum ipsius indole connata et coniuncta 
esse doceant, ut sint ea extra voluntatem posita et naturae 
magis tribuenda quam homini; verum in populari iudicio ac 
sermone sunt ea voluntatis atque a naturae necessitate segregata. 

Itaque a causa forensi aliena sunt // naturae studia cupidita- 
tesque," quae in disputatione scholastica iortasse locum tueri 
possent. Hic igitur Ciceronem scripsisse arbitror //monstrum 
tam ex contrariis diversisque et inter se pugnantibus naturis, 
studiis cupiditatibusque conflatum." Ita Chimaerae, Sphingis, 
Scyllae, aliorum monstrorum imagines aptissime mentibus 
proponuntur, quorum sicut corpora ex diversis naturis essent 
conflata, ita Catilinae ingenium. Mox (§ 14) de eadem re 
dicitur: //hac tam varia multiplicique natura." 

§ 16. Caelius Atratinum iterum ambitus accusarat. //Quod 
quamquam nec sapienter et me invito facit, taraen est eius- 
modi cupidus, ut magis insectari alterius innocentiam, quam 
de se timide cogitare videatur." Ex superiore aliqua lectione 
in margine libri mei adscriptum reperio "Cupide ut magis." 
Video nunc iudicare Madvigium Ciceronem, si quid addidisset, 
id ipsum scripturum fuisse: sed nihil addidisse videri. Quam- 
quam contra hanc auctoritatem vix sententiam meam teneo, 
traiectio tamen adverbii, quae summi viri suspicionem movet, 
mihi quidem hoc loco necessaria videtur; nam in alio verbo- 
rum ordine //ut cupide magis," magis, quod ad totum enun- 
ciatum pertinet, necessario ad unum trahitur adverbium quod 
praecedit ; neque idem magis adverbium cupide post se patitur , 
ne tnagis cupide contra sententiam pro comparativo videatur 
esse positum. Itaque librorum cupidus ita retinendum esse vide- 
tur, ut corrigatur i/cupide ut magis insectari — videatur." 

§ 21. Prodibunt testes qui querentur uxores suas a Caelio 
contumeliose tractatas esse. //Funguntur officio, defendunt 
suo8, faciunt quod viri fortissimi solent: laesi dolent, irati 
efferuntur, pugnant lacessiti." In hac re unice verum puto 
nrepugnant lacessiti." Cf. ad Fam. V. 2. § 10, ubi Cicero 
postquam Metello Celeri , qui ob oppugnatum fratrem cum 
eo de deserto officio conquestus erat , demonstravit quibus ipse 
iniuriis esset a Nepote lacessitus, postremo quid de ea re 
sentiret breviter comprehendens : //quare" inquit //non ego 
oppugnavi fratrem tuum, sed fratri tuo repugnavi." 

OBATIO PRO L. CoRNELIO BaLBO. 

§ 25. // Qui (scil. Gaditani) si suis decretis legibusve san- 
xissent, ne quis suoruin civium castra imperatorum populi 
Romani iniret, ne quis se pro nostro imperio in periculum 
capitis atque in vitae discrimen inferret, Gaditanorum auxi- 
liis, cum vellemus, uti nobis liceret, privatus vero ne quis 
vir et animo et virtute praecellens pro nostro imperio peri- 
culo suo dimicaret, graviter id iure ferremus, minui auxilia 
populi Romani, debilitari animos fortissimorum virorum, 
alienigenarum nos hominum studiis atque privata virtute 
privari." Optimorum librorum lectionem //Gaditanorum auxiliis 
cum vellemus uti nobis non liceret" interpolatione liberavit 
Madvigius, Opusc. acad. II. p. 26. Sed apud eundem Oxo- 
nienses libros eatenus inter se conspirare video, ut uti post 
auxiliis exhibeant. Hinc nata est mihi suspicio et meliores 
libros et deteriores partem dumtaxat verae lectionis servasse. 
Nam in eiusraodi sententia qualis est // Gaditanorum auxiliis 
cum vellemus uti nobis liceret, privatus viro ne quis — 
dimicaret," quae partim est negativa, particula positiva, prae- 
sertim post negationes (ne quis — ne quis ■ — ) quae praece- 
dunt, abesse non posse videtur. Itaque lego : » Gaditanorum 
auxiliis uti, cum vellemus, uti nobis liceret, privatus vero 
ne quis — dimicaret." Quamquam non absurdum foret 
Oxoniensium librorum lectionem casui tribuere et librariorum 
incuriae. Fieri enim potest, ut omnes libri qui supersunt 
in vetustissimi cuiusdam libri vitio propagando conspirent, 
in quo libro ante verbum uti particula ut omissa fuerit: 
G. a. c. vellemus ut uti nobis liceret" etc. 

§ 27. Ius mutandae civitatis exponitur, quod non solum 
in legibus publicis positum sit, sed etiam in privatorum vo- 
luntate. // Iure enim nostro neque mutare civitatem quis- 
quam invitus potestneque, si velit, mutare non potest, modo 
adsciscatur ab ea civitate cuius esse se civem velit: ut si 
Gaditani sciverint nominatim de aliquo cive Romano, ut sit 
is civis Gaditanus, magna potestas sit nostro civi mutandae 
civitatis uec foedere impediatur, quo minus ex cive Romano 

civis Gaditanus possit esse. Duarum civitatum civis noster 
esse iure civili nemo potest: non esse Uuius civitatis, qui se 
alii dicarit, potest: neque solum dicatione — sed etiam post- 
liminio potest civitatis fieri mutatio." Quae disputatio mihi 
quidem obBcura videtur, cum duo capita illius iuris proponi 
intelligo, alterum: invitum neminem aut amittere aut retinere 
civitatem ; alterum : duarum civitatum neminem esse posse 
civem; sed solum prius caput explicari video ('/neque solum 
dicatione" etc.) , ita quidem ut explicatio ad alterum caput 
(Duarum civitatum — dicarit potest") adhaereat, et pertinere 
videatur quo non pertinet. Unum caput Ciceronem propo- 
suisse suspicor: //Iure enim nostro — cuius se civem esse 
velit." Tum ius exemplo ex ipsa causa petito illustrat: '/ut 
si Gaditani — possit esse." Sequitur explanatio eorum quae 
ultimo loco posita sunt, mutandae civitatis esse potestatem, 
et neminem impediri quominus ex cive Romano fiat civis 
Gaditanus: //Duarum civitatum — dicari potest." Inde ad 
propositam explicationem redit oratio et quibus modis prae- 
ter dicationem fiat civitatis mutatio exponitur. Itaque legerim 
irv& — magna potestas sit nostro civi mutandae civitatis nec 
foedere impediatur, quo minus ex cive Roraano civis Gadi- 
tanus possit essej duarum enim civitatum [civis noster] 
esse iure civili nemo potest: non esse huius civitatis qui se 
alii civitati dicarit potest. Neque solum dicatione" etc. 

§ 29. Praeterea exponitur quid inter ius civile Bomanum 
et ceterarum civitatum instituta intersit, quarum iure conces- 
sum esset eundem hominem plurium civitatum civem esse. . 
jrltaque in Graecis civitatibus videmus Athenis Rhodios La- 
cedaemonios, ceteros undique adscribi, multarumque esse 
eosdem homines civitatum. Ctuo errore ductos vidi egomet 
non nullos imperitos homines , nostros cives , Athenis in 
numero iudicum atque Areopagitarum certa tribu, certo 
numero, cum ignorarent, si illam civitatem essent adepti, 
hanc se perdidisse, nisi postliminio reciperassent. Peritus 
vero nostri moris ac iuris nemo umquam, qui hanc civi- 
tatem retinere vellet, in aliam se civitatem dicavit." Et 
//in Graecis civitatibus homines undique adscribuntur" recte 

dicitur, et ^Graecis civitatibus." Utraque syntaxis rem 
eandem proponit, sed aliter raente conceptam. Nam in 
altera inest significatio loci ubi adscribatur ipsumque ad- 
scribendi verbum absolute ponitur; in altera loci significa- 
tio abest, sed inest designatio rei ad quam adscribatui;. In 
principio verborum quae apposui //Athenis" habet sine dubio 
significationem localem ; nam //Athenis, Lacedaemoni, Rhodo 
adscriptus sum" eodem sensu dici posse quo // Atheniensium , 
Lacedaemoniorum, Rhodiorum civitati adscriptus sum" nemo 
contendet, opinor. Ergo de loco nostro sic statuendum est: 
primum totum genus Graecarum civitatum ponitur, quod in 
capite iuris civilis de quo agitur diversum a Bomano more 
institutum sequatur; tum quod laxius et generaliter esset pro- 
positum certis iisque artioribus finibus circumscribitur : Athe- 
narum civitatem esse in quo fiat id quod in Graecis civitati- 
bus fieri dictum est. Yerum ita contra rei veritatem disputatur. 
Nam in hac compositione Athenarum civitas non est pro 
exemplo, in quo spectetur quid in cunctis Graecis civitatibus 
fiat, sed declaratur quodammodo Athenis dumtaxat id fieri, 
non alibi. Nihil enim adiectum est, quod hanc non esse 
sententiam oratoris declaret. Constat autem ubique in Grae- 
cia multos undique adscribi fuisse solitum. Ergo mihi qui- 
dem necessarium videtur corrigere: //Itaque in Graecis civita- 
tibus videmus Athenienses , Rhodios, Lacedaemonios , ceteros 
undique adscribi." Haec lectio alio quoque modo firmari 
posse videtur. Etenim continuo post verba de quibus agimus 
haec sunt : // quo errore ductos vidi egomet nonnullos — 
Athenis in numero iudicum" etc. In hac Athenarum men- 
tione, si esset ex superioribus repetita, Cicero scripsisset aut 
„ibidem" aut //in eadem Athenarum civitate" aut simile quid. 
Verum haec videant grammatici ; iuris consulti praeterea 
velim hunc locum accuratius tractent, et indagent verene 
hoc loco Cicero posuerit, qui sua voluntate civitatem Roma- 
nam amiserit atque se in aliam civitatem dicarit, eum post- 
liminio reciperare civitatem Romanarn. Equidem nullum 
novi locum ex quo confici liceat hoc beneficium iuris civilis 
ulli fuisse concessum, nisi qui vi ab hostibus aliquamdiu 
retentus postea ex captivitate in patriam redisset. JIoc adeo 

constat, si qui captivus de quo ut rediret cautum in pace 
fuisset sua voluntate apud hostes mansisset, huic non esse 
postea postliminium iure consultos pronuntiare (Dig. XLIX, 
15, 20). Sed de tota hac re videant iuris periti, qui nisi 
demonstraverint postliminium etiam ad eos pertinere qui 
ultro civitatem deposuissent , sequetur ut verba //nisi post- 
liminio reciperassent" insiticia esse iudicemus. Nam quis 
hoc loco, quo de ipso iure disputatur, hac exceptione uti 
vellet, ut contenderet aut errasse Ciceronem, quod turpe, 
aut improprie locutum esse, quod ridiculum esset. Suspicor 
//nisi postliminio reciperassent" ad //si illam civitatem essent 
adepti" adscripsisse aliquem qui putaret privilegium de Pu- 
blicio Menandro latum (§ 28) ad ceteros omnes cives Ro- 
manos qui in eadem conditione qua ille versarentur perti- 
nerej ex qua opinione sequeretur, ut qui captivus apud 
Romanos manu missus esset, si in patriam reversus postlimi- 
nio antiquam civitatem reciperasset , Romanam is tamen civi- 
tatem retineret. 

§ 45. // Quos igitur prudentissimos interpretes foederum, 
quos pcritissimos bellici iuris, quos diligentissimos in inqui- 
rendis conditionibus civitatum atque causis esse arbitramur? 
Eos profecto qui iam imperia ac bella gesserunt," Particula 
iam inepte interponitur. Sententia haec est: summa iuris 
gentium peritia est penes homines militares, // imperatores 
nostros" ut infra appellantur, non penes togatos. Uuam 
sententiam iam ita pervertit, ut peritissimi foederum dici 
videantur qui summum imperium iam tenuerunt , non 
vero ceteri homines militares qui sub aliorum auspiciis 
totam vitam inter externas nationes versati essent. Ita- 
que, nisi deletur iam, oppositio inter milites et togatos, 
quam orator in mente habebat, contra eius sententiam 
ad gradus militares transferri videtur. Iam ortum est ex 
sequenti im. 

§ 46. //Possumusne igitur tibi probare auctorem exempli 
atque facti illius quod a te reprehenditur C. Marium? quaeris 
aliquem graviorem, coustantiorem , praestantiorem virtute, 

prudentia, religione?" Ita rogat qui ab adversario lacessi- 
tus alium quempiam propositurus est Mario etiam praeferen- 
dum. Lego. //Possumusne — tibi probare — Marium, an 
quaeris aliquem graviorem?" etc. 



Obatio in L. Pisonem. 

§ 38. //Appellatus est hic vulturius illius provinciae, si 
dis placet, imperator. Ne tum quidem, Paule noster, ta- 
bellas cum laurea Bomam mittere audebas." Omnes libri 
optimi deterrimi // Eomam" eo loco exhibent ut ex margine 
nomen illatum esse non dubites (//tabellas Romam cum 
laurea"). In lemmate Asconiano ordo verborum non repre- 
hendendus est; itaque hanc auctoritatem editores secuti, 
//Romam" retinuerunt. Perperam, ut videtur. Cicero scri- 
bens: //ne tum quidem — tabellas cum laurea mittere au- 
debas" de senatu cogitabat, ut sequentia demonstrant: //Misi," 
inquit. //Quis umquam recitavit? quis ut recitarentur postu- 
lavit?" etc. Vides non per immensam TJrbem oratoris men- 
tem vagari sed in curia haerere. 

§ 68. In eleganti et perurbana narratione qua Philodemi 
et Pisonis familiaritas suaviter traducitur pauca et exigua 
quaedam melius constitui posse videntur. In //Is cum istum 
adolescentem iam tum hac dis irata fronte vidisset, non 
fastidivit eius amicitiam, cum esset praesertim appetitus:" 
iam tum non habet quo referatur. Praeterea //"Videre ali- 
quem hac fronte" parum Latine dici videtur: itaque ut olim 
Or. de lege agrar. II. § 93. //hunc Capuae cum Campano 
supercilio — cum videremus" correxi, sic hoc loco scriben- 
dum puto "Is cum istum adolescentera iam cum hac dis 
irata fronte vidisset." Eo quoque ducit librorum nonnullo- 
rum lectio u adolescentem iam tum cum hac" in qua tum 
cum eiusdem vocabuli repetita scriptura est. Eiusdem erroris 
exemplum est pro Rabir. Post. § 35: // si verum tum cum 

severissima fronte dixerunt," quem errorem correxit Mad- 
vigius. 

Sequentibus: //Audistis profecto dici philosophos Epicureos 
omnes res, quae sint homini expetendae, voluptate metiri. 
Rectene an secus, nihil ad nos: aut si ad nos, nihil ad 
hoc tempus; sed tamen lubricum genus orationis adolescenti 
non acriter intelligenti est saepe praeceps," continetur Cice- 
ronis de Epicureorum philosophia ad causam accommodatum 
iudicium, veram fortasse esse doctrinam, sed disceptationem 
adolescenti periculosam esse. Itaque restituendum est: *sed 
tamen lubricum genus orationis — et saepe praeceps." Nam 
non hoc agit orator ut demonstret rem lubricam adolescen- 
tibus saepe esse praecipitem, sed illam disceptationem esse 
rem lubricam. 

Sequitur in § 70: // Devenit autem seu potius incidit in 
istum eodem deceptus supercilio Graecus atque advena, quo 
tot sapientes et tanta civitas." Immensum civium Romano- 
rum commemorare numerum non est huius loci. Fraestare 
puto //quo tot sapientes et lota civitas." Cum maiore vi 
oratoris sententia proponitur, si advena eodem errorem captus 
esse dicitur qui cives tenebat universos. 

§ 72. //Non illa tibi" inquit «invidia nocuit, sed versus 
tui." Nimis magna poena te consule constituta est sive 
malo poetae sive Hbero. // Scripsisti enim : cedant arma togae" 
Quid tum? »Haec res tibi fluctus illos excitavit." At nus- 
quam opinor scriptum fuisse in illo elogio, quod te consule 
in sepulcro rei publicae incisum est : // velitis iubeatis , ut , 
quod M. Cicero versum «lecerit," sed //quod vindicarit." 
Cum Bakio nonnullorum librorum: //non ulla tibi — invidia 
nocuit" retinendum puto. Praeterea in hac brevi et concisa 
oratione simulatae altercationis praetulerim: //At hoc nus- 
quam , opinor , scriptum fuit in illo elogio" etc. 

§ 82. Fiso Ciceroni obiecerat quod secum confligeret 
quem despiceret, non attiugeret eos qui plus possent, quibus 
iratus esse deberet, Pompeium siguificans Caesaremque. Cicero 

respondet quod potest, queru locum ita concludit: //Sed 
cum (Caesar) me expetat, diligat, omni laude dignum putet, 
tu me a tuis inimicitiis ad simultatem revocabis ? sic sceleri- 
bus tuis reipublicae praeterita fata refricabis." Aliis iam 
displicuit // ad simultatem" sine adiectione positum : itaque 
coniecerunt alius // ad simultatem C. Caesaris," alius //ad il- 
lius s." aut //ad s. cum illo." Qui lacunam ita explere 
conati sunt oppositionem quaesiverunt cum proximis //a tuis 
inimicitiis." Sed ad sequens membrum attendendum erat, 
quod nostro loco respondet eique explicationem adiunget, in 
quo nulla est oppositio inter //tua scelera" et //rei publicae 
praeterita fata." Quem ad modum igitur orator //praeterita 
fata" generaliter proposuit, sic Caesaris, sive per nomen, 
sive per pronomen, commemorationem ab hac sententia alie- 
nam puto. Crediderim potius hic quoque in genere posi- 
tum fuisse: //tu me a tuis inimicitiis ad deposiiam simultatem 
revocabis? sceleribus tuis reipublicae praeterita fata refriba- 
bis?" nam sic ex dittographia ortum videtur. 

In sequentibus genus dicendi imperfectum aliumque exitum 
habens, quam propter initium exspectatur, immerito corrup- 
tionis suspicionem movit. Locus ita distinguendus videtur. 
//Quod quidem tu, qui bene nosses coniunctionem meam 
et Caesaris, eludebas, cum a me trementibus omnino labris, 
sed tamen, cur tibi nomen non deferrem requirebas — 
quamquam, quod ad me attinet, numquam istam imminuam 
curam infitiando tibi, tamen est mihi considerandum , quan- 
tum illi tantis rei publicae negotiis tantoque bello impedito 
ego homo amicissimus sollicitudinis atque oneris imponam: 
nec despero tamen, quamquam languet iuventus nec perinde 
atque debebat in laudis et gloriae cupiditate versatur, futu- 
ros aliquos qui abiectum hoc cadaver consularibus spoliis 
nudare non nolint, praesertim tam afflicto, tam inopi, tam 
infirmo tam enervato reo. Qui te ita gesseris, ut timeres 
ne indignus beneficio videreris, nisi eius a quo missus eras 
simillimus exstitisses. An vero tu parum putas investigatas 
esse a nobis labes imperii tui stragesque provinciae?" etc. 
Sententia oratoris breviter ita proponam : //quod tu requirebas, 
cur nomen tuum nou deferrem , etsi ipse propter coniunctio- 

nem Caesaris fortasse non faciam, tamen spero fore aliquos 
qui te accusent." Sed oratio in // requirebas" a recta via 
deflectit; nam apodosis continetnr verbis //nec despero — 
tam enervato reo." Haec autem ita comprehensa sunt, ut non 
ad periodi principium , quo revera pertinent , sint accommodata , 
sed interpositae sententiae // quamquara — imponam" adiun- 
gantur. Sed in postrema parte huius loci quis non sentit 
post egregiam vim contemtionis , quae in //abiectum hoc 
cadaver" inest, infeliciter adiectum esse, quisquis adiecit, 
//praesertim tam afflicto, tam inopi, tam infirmo, tam ener- 
vato reo." Vivida abiecti cadaveris imago his verbis ob- 
ruta evanescit. Ciceroni haec non excidisse vellem alicunde 
constaret. 

§ 86. In eodem loco de criminibus quae futurus aliquis 
Pisonis accusator afferre possit legitur: //Nonne sestertium 
centiens et octogiens , quod quasi vasarii nomine in venditione 
mei capitis adscripseras , ex aerario tibi attributum Bomae 
in quaestu reliquisti?" In quibus quasi abundat, ortum ex 
compendio pronominis quod praegreditur et primis nominis 
vasarii elementis. Quasi vasarium et nomine <vasarii aliquid 
attribuere, adscribere, prorsus idem significant. Piso accessio- 
nem pretii quam pactus erat nomine vasarii tegebat. 

§ 87. «Quid ego rerum capitalium quaestiones, reorum 
pactiones, redemptiones , acerbissimas damnationes, libidino- 
sissimas liberationes proferam ? tantum locum aliquem cum 
mihi notum esse senseris, tecum ipse licebit, quot in eo 
genere et quanta sint crimina recordere." Suspicor scriben- 
dum esse: //tantum locum aliquatenus cum mihi notum esse 
senseris." Eadem sententia mox (§ 94) aliis verbis proponi- 
tur: //non dubito quin, cum haec, quae excellunt, me nosse 
videas, non existimes mediam illam partem et turbam iiagi- 
tiorum tuorum mihi esse inauditam." 

§ 90. Multa enumerantur quae Piso in provincia contra 
legem Iuliam fecerat // quorum nihil est , quod nbn sit lege 
Iulia ne fieri liceat sancitum diligenter." Non assentior 

Halmio verba //ne fieri liceat" ab interpolatore adiecta esse 
censenti. Oratio eiusmodi est ut verbum licere abundare 
videatur; cuius generis plura me observare memini, quorum 
partem ad Yerr. Libr. II. § 45 expromsi. Illis nunc pauca 
adiiciam : Or. pro Tullio § 47 : Lex XII tabularum // quae 
permittit, ut furem noctu liceat occidere." Ibid. § 50. »qui 
ne hoc quidem permiserint ut — caput suum ferro defen- 
dere liceret." Or. de leg. agr. II. § 35. ^datur iis ut liceat 
ea vendere omnia." Eiusdem generis est Or. de leg. agr. I. 
§ 7 : « Hic permittit sua lege decemviris — ut in qua 
velint solitudine bona populi Romaoi possint divendere." 
In quo loco non magis me movet unius libri auctoritas ut 
pro // possint divendere" vendant legam , quam in Pisoniana 
librorum discrepantia //ne fieri liceai" et //ne fieri possit" ut 
haec interpolata esse iudicem. 

§ 91. Piso antequam in Italiam traiecit Dyrraehii milites 
dimisit. De qua re Cicero § 96: //si qui ex tanto exercitu 
reliqui milites exstant non dimissi a te sed dissipati;" et 
§ 98: nreliqui milites qui ferrum, qui famem, qui morbum 
effugerunt." Itaque aperta est causa cur Piso legiones de- 
portare noluerit. Yerebatur ne ex diminuto militum numero 
clades exercitus et calaraitosi belli eventus ab omnibus cogno- 
sceretur. Ergo § 91 legendum est: //Hoc tu in exitu, prae- 
clare imperator, cum tibi ad pristinas clades accessio fuisset 
Aetoliae repentinus interitus, exercitum dimisisti, neque ul- 
lam poenam quae tanto facinori deberetur, non maluisti 
subire quam numerum tuorum militum reliquiasque cognosci" 
pro cognoscere. 

§ 95. //Bis Catilina absolutus est; emissus etiam ille auctor 
tuus provinciae, cum stuprum Bonae deae pulvinaribus intu- 
lisset. Quis fuit in tanta civitate, qui illum incesto libera- 
tum — arbitraretur ?" Iterum requiro // in tota civitate." 

§ 96. //An ego exspectem, dum de te quinque et septua- 
ginta tabellae diribeantur, de quo iam pridem omnes mortales 
omnium generum, aetatum, ordinum iudicaverunt ? Quis 

enim te aditu, quis ullo honore, quis denique communi 
salutatione dignum putet? Omnes memoriam consulatus tui, 
facta, mores, faciem denique ac nomen a re publica detes- 
tantur." Enumerantur facta quaedam quae palam faciant 
quid mortales omnes iudicaverint. Ergo legendum est : 
//Quis — te — communi salutatione dignum putatV 



OfUTio pno C. Rabirio Postumo. 

Interest aliquantum utrum interrogatio quid? sententia in- 
terrogativa comprehendatur, an per se efferatur, sequente 
alia interrogatione. Ad hoc genus pertinet § 16. //M. Druso 
novam in equestrem ordinem quaestionem ferenti si qui» ob 
rem iudicandam pecumam cepieset , aperte equites Romani 
restiterunt. Quid? hoc licere volebant? minime; neque solum 
hoc genus pecuniae capiendae turpe, sed etiam nefarium esse 
arbitrabantur." Sed perperam quid a sequenti interrogatione 
segregatur § 14 : // Quid ? vos , equites Romani , quid tandem 
estis acturi?" et § 6: Quid? ego senatum defendam hoc loco 
iudices ?" 

§ 17. //Nos (equites) ista (honores) numquam contem- 
psimus — sed hanc vitam quietam atque otiosam secuti su- 
mus; quae quoniam honore caret careat etiam molestia." 
//Tam es tu iudex quam ego" //Ita est etc." In interpella- 
tione iudicis senatoris duae litterae retrahendae sunt: // At 
tam es tu iudex quam ego." 

§ 20. #Sed tamen cum ita dicis Postumi impulsu Gabi- 
nium profectum Alexandriam: si defensioni Gabinii fidem 
non habes, obliviscerisne etiam accusationis tuae?" »cum — 
Alexandriam" sequentis protaseos pars est. Verba ita trans- 
ponere possis: //si, cum ita dicis Postumi impulsu Gabinium 
profectum Alexandriam, defensioni Gabinii fidem non habes, 
obliviBcerisne etiam accusationis tuae?" Ergo sententia post 
Alexandriam non aliam interpunctionem admittit quam mi- 

nimam. Cf. pro Plancio § 13: //quam petitionem cum 
reliquisses, si hoc indicasti tanta in tempestate te gnber- 
nare non posse, de virtute tua dubitavi, si nolle, de vo- 

luntate." 

§ 32. Facit incerta fides librorum qui hauc orationem 
tradunt, ut iure possit dubitari an a Cicerone in tam brevi 
spatio et in hac compositione , quae nihil eiusmodi requirit, 
idem verbum quater sit positum in : // Solet is dicere in eum 
qui pecuniam redegit, qui in illum cuius nomine ea pecunia 
redigeretur non dixerit? Age si is qui non dixit [solet], 
etiamne is [solet] qui laudavit? Isdem testibus — quasi 
praeiudicata res ad has causas deferri solet." 

§ 34. In Rabirium testes erant prodituri idem legati 
Alexandrini qui Gabinium non solum non laeserant, sed 
etiam laudarant. //Quod habent os! quam audaciam! modo 
vobis inspectantibus in iudicio Gabinii tertio quoque verbo 
excitabantur : negabant pecuniam Gabinio datam." Modo non 
magis hoc loco quam § 36 (//dixerunt hic modo nobiscum ad 
haec subsellia quibus superciliis renuentes huic decem milium 
crimini !") potest aliter accipi , quam de iudicio Gabinii. Ita- 
que adducor fere, ut //in iudicio Gabinii" interpolata credam. 
Suspectus est verborum ordo; //modo" et //in iudicio Gabi- 
nii" non disiungenda erant. 

§ 36. //Ubi semel quis peieraverit, ei credi postea, etiam 
si per plures deos iuret, non oportet, praesertim, iudices, 
cum in his iudiciis ne locus quidem novo testi soleat esse, 
ob eamque causam idem iudices retineantur, qui fuerint de 
reo, ut iis nota sint omnia neque quid fingi novi possit." 
Pro //neque quid" legitimum est //neve quid." Praeterea 
non videntur idem iudices sedere, ut nota iis sint omnia, sed 
quia ex iudicio totam causam compertam habentes, nova 
crimina quae afferantur, tamquam a causa de qua iudicent 
remota et aliena, repellere possunt. Legendum videtur: *ut, 
cum iis nota sint omnia, ne quid fingi novi possit." 



